Beszélnünk kell a prnóról - online műhely 10-14 éves gyerekek szüleinek
2026-05-28 09:00 - 11:00 UTC | Zoom alkalmazás, Magyarország
2 órás szülőknek szóló, online műhely Bacsó Flórával

Az átlagéletkor, amikor egy gyerek először pornót lát 12 év. Vagyis láthatott 13, 17, de akár 9 évesen is.
Egyharmaduk véletlenül szembesül vele.
A legtöbben a szexről akarnak többet megtudni, amikor ilyen tartalmakra keresnek rá.

(CommonSense Media 2022 Teens and Pormography Report 2022)
A legtöbb tini nem tudja, hogy a valódi szex nem olyan, mint ahogyan a pornófilmek nagy része bemutatja.
A pornó önmagában nem jó vagy rossz, viszont bárki számára ingyenesen elérhető, és a tartalmak nagy része nem etikusan előállított, egy része pedig felkavaró témákat és helyzeteket mutat be (vérfertőzés, fojtogatás, bosszú, stb.). Egyszerre lehet izgalmas és felkavaró, és a kamaszkori útkeresésben, bizonytalanságban szükség van fogódzókra, hogy tudjon mit kezdeni a fiatal azzal, amit látott. Mert látni fog, kérdés, hogy mikor, mit, és kivel fog tudni róla beszélni. Az utóbbira van leginkább ráhatásunk.
Ezen az online szülői műhelyen éppen ehhez kaphatsz fogódzókat szülőként.
Kiscsoportban, csoporttitok mellett, előadás és interaktív gyakorlatok segítségével dolgozunk.

Segítséget kaphatsz, hogy tisztábban lásd a saját viszonyulásodat a pornóhoz, és a saját zavarod ne álljon útjába a beszélgetéseknek.
Információt kapsz arról, milyen életkorban hogyan érdemes beszélgetni a pornográf tartalmakról, és egy kis bátorságot is meríthetsz ezekhez a nem könnyű beszélgetésekhez.
Felteheted a kérdéseidet, megfogalmazhatod a félelmeidet, megfogalmazhatsz célokat.
Megélheted, hogy nem vagy egyedül, hogy más szülők is keresik a kapaszkodókat, hogy nem vagy béna és nem vagy rossz szülő.

HOL, MIKOR, MENNYIÉRT?
A műhely időpontja: 2026.05.28. 09:00-11:00
A műhelymunka online, kiscsoportban, Zoomon zajlik, díja 11.000 forint. Mivel a műhelymunka interaktív, és fontos, hogy be merd hozni a saját kérdéseidet, a résztvevők maximális létszáma 10 fő. A csoport minimum 6 fővel indul.
Nem vesszük fel, így garantáljuk a biztonságos légkört.
JELENTKEZZ 2026.05.20-ig- ezen az űrlapon.
Mivel a műhelymunka interaktív, és fontos, hogy be merd hozni a saját kérdéseidet, a résztvevők maximális létszáma 10 fő. A csoport minimum 6 fővel indul.

KI TARTJA A CSOPORTOT?
Bacsó Flóra vagyok, pedagógus, Kapcsolódó Nevelés oktató, traumaszenzitív megközelítésekkel dolgozó konfliktuskezelés szakember, képzésben lévő családterapeuta, pszichológus hallgató, az ELTE Tanító- és Óvóképző Karának online szexuális nevelés kurzusát végeztem el a témában. Szülőként és szakemberként folyamatosan kapcsolatban vagyok a témával, módszereimmel a szégyenmentes párbeszédet, a méltányosságot, az abúzus megelőzését és a nehéz emlékek feldolgozását segítem.

Írj, ha kérdésed van: flora@megbeszeljuk.hu

Szexuális nevelés + 6-12 éves gyerekek szüleinek: biztonságban a nyárban ONLINE
2026-06-12 10:00 - 12:00
Egyre nagyobb és önállóbb a gyereked, mióta iskolás lett, kinyílt neki a világ, annyi minden érdekli. A kortárs közössége egyre erősebben hat rá, és ez természetes. Mesélt már otthon szívet melengető, de néha elgondolkodtató helyzeteket is.

És az idén először megy a gyereked táborba.
Vagy többedjére.
Ottalvós.

És azon gondolkozunk, hogyan készítsük fel a szúnyogriasztó-tiszta ruha-fogadj szót-vigyázz magadra-érezd jól magad tengelyen kívül. Hogy jelezhesse, ha valami olyan történik, ami számára fura vagy nem oké, merjen kilépni helyzetekből, megtalálja, kinek és hogyan szóljon. Ne csak másokra hallgasson, hanem magára is. Hiszen lesznek olyan helyzetek, amelyek eddig talán csak családi közegben fordultak elő: zuhanyzás, átöltözés, sötétben levés, elalvás, ébredés…

Amikor először engedjük el a gyerekünket más felnőttekkel hosszabb időre, mint egy óvodai, iskolai hétköznap, sokféle érzés keringhet bennünk. Lehet, hogy szemernyi aggodalom sincs bennünk, mert nagyon megbízunk a felnőttben, és mert a necces témákról is tudunk velük beszélgetni – ez szuper.

Lehet, hogy azon aggódunk, fog-e eleget enni, inni, meg fogják-e tudni vigasztalni, ha valami történik, el fog-e tudni aludni.
És vajon milyen élményekkel jön haza. Amikor a kis barátaihoz megy ottalvós bulira, valahogy könnyebb az egész. Ugyanakkor ezekre a helyzetekre is jó felkészíteni, ismerős közegben is jó, ha tud jelezni, amikor valami nem komfortos neki, és jó, ha tudja, mikor érdemes felnőttnek szólni.

Ahogyan nőnek a gyerekek, fontos, hogy újra és újra tudjuk kalibrálni a köztünk lévő közelséget-távolságot, egyre nagyobb teret engedjünk az önállóságuknak, érezzék, hogy bízunk bennük, hogy nélkülünk is meg tudnak oldani dolgokat. Az osztálykirándulások, táborok, ottalvós bulik ennek remek gyakorlóterepei.
Ugyanakkor az a helyzet, hogy a gyerekek 40%-a átlagosan 11 éves korára már lát p.rnót, gyakran egy másik, nagyobb gyerek mutatja neki, például táborokban. Vagy más olyan felnőtteknek szóló, esetleg felkavaró dolgokat. Könnyen kialakulhatnak olyan játékos kihívások, bátorságpróbák a gyerekek között, aminek egy része valóban a közösségélmény elmélyülését segíthetik. És vannak olyanok, amelyek pedig fontos határokat léphetnek át vagy bántóak.

KIKNEK SZÓL?

Ez a műhely most kifejezetten azoknak szól, akik utaltak a Hintalovon adománygyűjtő kampányomba 5.000 forintot vagy annál magasabb összeget. Kérlek

MI TÖRTÉNIK AZ ONLINE MŰHELYEN?

Ezen a műhelymunkán konkrét fogódzókat kaphatsz ahhoz, hogy:

milyen témákra, helyzetekre is érdemes felkészülnöd szülőként,
mi az, amit érdemes lehet megbeszélned a táborvezetőkkel és a többi szülővel,
hogyan tudsz jól beszélgetni a gyerekeddel akár necces témákról is, hogy ne vedd el a kedvét, ne ijeszd meg, hanem a belső hangját, fontos értékeit erősítsd.

Azzal is foglalkozunk, te hogyan vagy szülőként a saját pozitív és kevésbé pozitív hasonló emlékeiddel, hiszen fontos, hogy a saját élményeink ne akadályként, hanem hanem erőforrásként szolgáljanak.

AZ ONLINE MŰHELYT VEZETI:
Bacsó Flóra pedagógus, stressz- és konfliktuskezelési szakember, Kapcsolódó Nevelés oktató, szülő, képzésben lévő pár- és családterapeuta, pszichológus hallgató.

HOL? MIKOR?
Az online műhely Zoomon zajlik, 2026.06.12-én, 10:00-12:00 óra között.
Az esemény interaktív, lesznek páros és kiscsoportos gyakorlatok, illetve kérdezz-felelek rész is.
Az előadás részről most kivételesen készül felvétel, hogyha lemaradnál, az esszenciáját akkor is megkapd. Az előadásban nem lesznek benne a résztvevők megosztásai, illetve a kérdezz-felelek rész, így garantáljuk, hogy mindneki be merje hozni a kérdéseit, érzéseit. Ezért is érdemes élőben részt venned, hiszen semmi nem pótolja a csoport erejét.

Jelentkezz 06.10-ig e-mailen és küldd el a személyi adatoktól, bankszámlaszámtól mentes utalási bizonylatot az adományodról.
flora@megbeszeljuk.hu
